จับตา JTS หลุด SP วันนี้ หลัง “พิชญ์” ลั่นทำเทนเดอร์ฯ ราคา 1.50 บ.
จับตา JTS หลุด SP วันนี้ หลัง “พิชญ์” ลั่นทำเทนเดอร์ฯ ราคา 1.50 บ.
26 ก.ย. 2559

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ได้ทำการปลดเครื่องหมาย SP บริษัท จัสมิน เทเลคอม ซิสเต็มส์ จำกัด (มหาชน) หรือ JTS ตั้งแต่การซื้อขายภาคเช้าวันนี้ (26 ก.ย.) หลังบริษัทได้ทำการเปิดเผยสารสนเทศครบถ้วน
โดยก่อนหน้านี้ JTS ได้รับแบบประกาศเจตนาในการเข้าถือหุ้นบริษัทของ นายพิชญ์ โพธารามิก ซึ่งจะเป็นผู้ทำคำเสนอซื้อหุ้นทั้งหมดของบริษัทจำนวน 706.46 ล้านหุ้น หรือทั้ง 100% ในราคาหุ้นละ 1.50 บาท คิดเป็นมูลค่าราว 1.06 พันล้านบาท เนื่องจากนายพิชญ์ได้เข้าถือหุ้น บริษัท จัสมิน อินเตอร์เนชั่นแนล จำกัด (มหาชน) หรือ JAS เกินกว่า 50% แล้ว ซึ่งถือว่าเป็นการได้มาซึ่งอำนาจควบคุมของบริษัทโดยทางอ้อม
ทั้งนี้ คาดว่าจะสามารถยื่นคำเสนอซื้อหุ้นอย่างเป็นทางการในวันที่ 29 ก.ย.59 หรือภายในระยะเวลาที่ได้รับผ่อนผันจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
โดยราคาหุ้นซื้อขายล่าสุดเมื่อวันที่ 19 ก.ย. อยู่ที่ 1.66 บาท